پاکستان سٹاک ایکسچینج

پاکستان سٹاک ایکسچینج (Pakistan Stock Exchange) (مخفف: P S X) پاکستان دی سٹاک ایکسچینج اے۔ ایہدا ہیڈ کوارٹر کراچی وچ اے۔ پاکستان سٹاک ایکسچینج پاکستان دیاں 3 سٹاک ایکسچینجاں، لاہور، اسلام آباد تے کراچی نوں ملا کے تیار کیتی گئی۔ ایہدا افتتاح 11 جنوری 2016ء نوں وفاقی وزیر خزانہ نے کیتا۔ ایہ اپݨی نوعیت دی پہلی سٹاک ایکسچینج اے۔ ایتھے 400 توں زیادہ بروکر موجود نیں ۔ ایہدے وچ بیک وقت 3 مارکیٹاں وچ اکٹھی ٹریڈن٘گ ہوسکدی اے۔

 تریخ 
پاکستان سٹاک ایکسچینج 11 جنوری 2016ء وچ اس وقت وجُود وچ آئی جَد حکومت پاکستان نے پاکستان دِیاں 3 سٹاک ایکسچینجاں، لاہور، اسلام آباد تے کراچی نوں ضَم کَر کے اک سٹاک ایکسچینج وچ بدلݨ دا فَیصلہ کیتا۔ دُنِیا وچ کِتوں وی اِس سٹاک ایکسچینج وچ آئن لائن حِصص دی خرید و فروخت مُمکن اے۔

 کراچی سٹاک ایکسچینج 

کراچی سٹاک ایکسچینج پاکستان دی سَبھ توں وڈی سٹاک مارکیٹ سی۔ ایہ 18 ستمبر 1947ء نوں قائم کیتی گئی۔ ایہدا صدر دفتر آئی آئی چندریگر روڈ اُتے واقع سی، جیہڑا ہُݨ پاکستان سٹاک ایکسچینج دا صدر دفتر اے۔ 2009ء وچ بلوم برگ نے کراچی سٹاک ایکسچینج نوں دُنیا دی تیسری سَبھ توں بہتر مارکیٹ تسلیم کیتا سی۔ 


 لاہور سٹاک ایکسچینج 

لاہور سٹاک ایکسچینج پاکستان لاہور وچ واقع سی۔ ایہ پاکستان وچ دُوسری وڈی سٹاک مارکیٹ سی۔ ہُݨ ایہ پاکستان سٹاک ایکسچینج دا حِصہ اے۔ ایہدا قیام 1969ء دے اک آرڈینن٘س دے تحت 1970ء وچ کیتا گیا۔ 

 اسلام آباد سٹاک ایکسچینج 
اسلام آباد سٹاک ایکسچینج پاکستان دیی تِیسری مارکیٹ سی۔ ایہدا قیام 25 اکتوبر 1989ء نوں عمل وچ لیان٘دا گیا۔ ایہدی 22 منزلہ عمارت آئی ایس ای ٹاور کہلاؤن٘دی اے۔ ایہ ہُݨ پاکستان سٹاک ایکسچینج دا حِصہ اے۔

 انضمام 
11 جنوری 2016ء نوں حکومت پاکستان دے فیصلے دے تحت مُلک دیاں تِنو مارکیٹاں نوں ملا کے پاکستان سٹاک ایکسچینج بݨائی گئی۔ ہُݨ پاکستان وچ ای نئیں بلکہ دُنِیا وچ کِتوں وی ایہدے وچ براہ راست کاروبار کیتا جاسکدا اے۔

 حوالے 

پاکستان سٹاک ایکسچینج
گٹھ:پاکستان دے ریاستی ادارے
گٹھ:پاکستانی وفاقی محکمے
گٹھ:کاروباری کمپنیاں
گٹھ:پاکستانی ادارے
گٹھ:مالیات
گٹھ:مالیاتی ادارے
گٹھ:سٹاک ایکسچینج